SERE VOU-J BABY-NAKOROVOU BROTHERS
Written by Mika Qalobula on June 16, 2022
“NAKOROVOU BROTHERS”-Oqo na matasere ka liutaka tiko o Josevata Yavala mai Nasau Koro,Lomaiviti, ka gone vei Jiosevata Vetaukula nai liuliu ni Malumu ni tobu kei Naivaukura.
“J BABY”-na sere vou oqo e talanoataki kina na nodrau veikilai ka laki veidomoni sara kina edua na cauravou ni Lomaiviti kei na dua na goneyalewa ni Savusavu.Na kaukauwa ni nona dodomo na cauravou ni Lomaiviti qo,e tukuna kina ni sa divadiva dina me torovi goneyalewa,ni sa vaka na vula cabe e dela ni wai na kenai rairai ena kena sa rui totoka.E yaco na gauna me rau laki semata kina na veikilai oqo,ka sa titobu na nodrau veidomoni,ka tomana na nonai tukutuku na cauravou qo,ni sa vaka e digidigia na tabani niu dodonu e loma,ena vuku ni mosimosi kei na malumu, totoka nei nona marama tau.
Ena 2021,rau sa qai mai sota kina ena i ka 5 ni siga ni vula i Balolo lailai,ka sa vakadeitaka kina na cauravou oqo ni sa na vakawati taki koya,ka raica lesu na gauna ni nodrau vaitau ka taroga lo voli e lomana se rawata beka vakacava na goneyalewa rairai totoka qo,ka ni sa vaka e vanavana na vula na nona dodomo,ka sega ni soreva se soro me vakasuka tale na dodomo ni yalona.
Na balavu ni nodrau veivosaki rau sa qai mai kila tu kina ni rau veiwekani ga,ia e sa tukuna toka ga na cauravou ni Lomaiviti vei nona tau o J Baby na yacana-“MO KILA AU DODOMO VEI IKO GA,AU NANUMA TU MEU VAUCI IKO MAI VUNIYALOQU,I LOMAIVITI MEU WAWA TU GA”.
Rawa ni ko na rogoca  ena VITIFM 82.2FM,92.6FM kei na 92FM.
VITIFM-E KAMICA QAI KACHII.
fij_Latn eng_Latn fij_Latn fij_Latn fij_Latn fij_Latn fij_Latn fij_Latn